টেকনাফের হ্নীলা এলাকায় অভিযান চালিয়ে ২শ’ পিস ইয়াবাসহ এক রোহিঙ্গা যুবককে আটক করেছে র‌্যাব।২২জুন শুক্রবার ভোর রাতে টেকনাফের হ্নীলা বাজারের স্টীল গ্যালারী এন্ড থাই ফ্যাশনের সামনে ইয়াবা ক্রয়-বিক্রয়ের সময় ইয়াবাসহ তাকে আটক করা হয়।আটক যুবক মিয়ানমারের নজির আহমদের ছেলে মো. ফরিদ আলম (২২)। শুক্রবার দুপুরে র‌্যাব-৭ এর সিনিয়র সহকারী পুলিশ সুপার মিমতানুর রহমান স্বাক্ষরিত এক সংবাদ বিজ্ঞপ্তিতে এসব তথ্য জানান। বিজ্ঞপ্তিতে বলা হয় বর্তমানে সে উখিয়ার বালুখালি রোহিঙ্গা ক্যাম্পের ৫ নম্বর ব্লকের বাসিন্দা। আটক যুবকের বিরুদ্ধে সংশ্লিষ্ট আইনে মামলা দায়ের করে টেকনাফ মডেল থানায় সোপার্দ করা হয়েছে।